b'\n_START_ARTICLE_\nZbor dunajskih de\xc4\x8dkov\n_START_PARAGRAPH_\nZbor dunajskih de\xc4\x8dkov (nem\xc5\xa1ko Wiener S\xc3\xa4ngerknaben) je leta 1498 osnoval prvi dunajski \xc5\xa1kof, Jurij Slatkonja (1456 - 1522). Njihov predhodnik je bil zbor kapelskih de\xc4\x8dkov. V znamenitem zboru pojejo de\xc4\x8dki od 11 do 14 leta starosti. Danes delujejo \xc5\xa1tirje zbori, ki redno gostujejo po svetu. Leta 1920 so prvi\xc4\x8d dobili enotne uniforme mornar\xc4\x8dkov. Danes pevci \xc5\xbeivijo v internatih, skupaj se \xc5\xa1olajo in pridobivajo glasbeno izobrazbo.'